Låtefoss er et 165 m højt vandfald i Odda, i Hordaland fylke i Norge. Den er det mest kendte af vandfaldene i Oddadalen, som har flere indenfor en strækning på 10 km. Vandfaldet er en af Norges mest besøgte naturbaserede turistattraktioner. Den er speciel ved at den har to overløb fra Låtevatnet ovenfor, som flyder sammen midt i vandfaldet. Den er fredet, og den har jævn vandføring året rundt. Låtefossen var et yndet rejsemål for engelske og tyske turister som besøgte Odda i 1800-tallet. For at komme til fossen blev turisterne kørt med hest og kærre fra fjorden og op langs Sandvindsvatnet og videre op i Oddadalen til Låtefoss. Der var også et hotel ved vandfaldet. I dag kan man finde rester efter fundamentet af hotellet på sydsiden af fossen.